મંગળવારે ગુજરાત ક્ષત્રિય ઠાકોર સેના અને ઓબીસી એસસી એસટી એકતા મંચના હોદ્દેદારો અને કાર્યકરો દાંતીવાડા પોલીસ મથકે પહોચ્યા હતા. જ્યાં રજૂઆત કરી આરોપીઓ વિરૂધ્ધ અપહરણ અને જાતિ અપમાનિત ગૂનાની કલમો ઉમેરાઇ હતી. તેમજ આ શખ્સોને સત્વરે ઝડપી લેવા માટે જણાવ્યું હતુ. અને જો શુક્રવાર સુધીમાં આરોપીઓની અટકાયત કરવામાં નહી આવે તો શનિવારે પાલનપુર ખાતે જિલ્લા પોલીસવડા અને કલેકટર કચેરીનો ઘેરાવ કરવાની ચિમકી ઉચ્ચારવામાં આવી હતી. દરમિયાન ઠાકોર સમાજના યુવકની મુંછ કાઢવાનો વિડીયો વાઇરલ કરનાર શખસ સામે ફરીયાદ નોંધાવા રજૂઆત કરવામાં આવી હતી.